CELEX: 32011D0688
Language: sl
Date: 2011-10-14 00:00:00
Title: 2011/688/CFSP: Sklep Političnega in varnostnega odbora EULEX KOSOVO/1/2011 z dne 14. oktobra 2011 o podaljšanju mandata vodje misije Evropske unije za krepitev pravne države na Kosovem (EULEX KOSOVO)

15.10.2011   
            
            
               SL
            
            
               Uradni list Evropske unije
            
            
               L 270/32
            
         SKLEP POLITIČNEGA IN VARNOSTNEGA ODBORA EULEX KOSOVO/1/2011
   z dne 14. oktobra 2011
   o podaljšanju mandata vodje misije Evropske unije za krepitev pravne države na Kosovem (1) (EULEX KOSOVO)
   (2011/688/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega pododstavka člena 38 Pogodbe,
   ob upoštevanju Skupnega ukrepa Sveta 2008/124/SZVP z dne 4. februarja 2008 o misiji Evropske unije za krepitev pravne države na Kosovem (EULEX KOSOVO) (2) in zlasti člena 12(2) Skupnega ukrepa,
   ob upoštevanju naslednjega:
   
               (1)
            
            
               Na podlagi s Skupnega ukrepa 2008/124/SZVP je Politični in varnostni odbor (PVO) v skladu s členom 38 Pogodbe pooblaščen za sprejemanje ustreznih odločitev glede političnega nadzora in strateškega vodenja Misije Evropske unije za krepitev pravne države na Kosovem (EULEX KOSOVO), vključno z odločitvijo o imenovanju vodje misije.
            
         
               (2)
            
            
               Svet je 8. junija 2010 sprejel Sklep 2010/322/SZVP (3), s katerim je podaljšal trajanje misije EULEX KOSOVO do 14. junija 2012.
            
         
               (3)
            
            
               Na predlog visokega predstavnika Unije za zunanje zadeve in varnostno politiko (VP) je PVO s Sklepom 2010/431/SZVP z dne 27. julija 2010 (4) za vodjo misije EULEX KOSOVO od 15. oktobra 2010 imenoval Xavierja BOUTA DE MARNHACA. Ta sklep velja do 14. oktobra 2011.
            
         
               (4)
            
            
               VP je 23. septembra 2011 predlagal podaljšanje mandata vodje misije EULEX KOSOVO Xavierja BOUTA DE MARNHACA do 14. junija 2012 –
            
         SPREJEL NASLEDNJI SKLEP:
   Člen 1
   Mandat vodje misije EULEX KOSOVO, Xavierja BOUTA DE MARNHACA, se podaljša do 14. junija 2012.
   Člen 2
   Ta sklep začne veljati na dan sprejetja.
   
      V Bruslju, 14. oktobra 2011
      
         
            Za Politični in varnostni odbor
         
         
            Predsednik
         
         O. SKOOG
      
   
   
      (1)  Na podlagi Resolucije Varnostnega sveta Združenih narodov 1244 (1999).
   
      (2)  UL L 42, 16.2.2008, str. 92.
   
      (3)  UL L 145, 11.6.2010, str. 13.
   
      (4)  UL L 202, 4.8.2010, str. 10.